Prifysgol cyhoeddus y wladwriaeth yw **Prifysgol Birzeit** (neu **BZU;** Arabeg: جامعة بيرزيت‎) sydd wedi'i chofrestru gan y Weinyddiaeth Materion Cymdeithasol fel sefydliad elusennol. Mae wedi'i achredu gan y Weinyddiaeth Addysg Uwch ac wedi'i lleoli yn Birzeit, y Lan Orllewinol, ger Ramallah. Wedi'i sefydlu ym 1924 fel Ysgol Elfennol i ferched, daeth Birzeit yn Brifysgol llawn ym 1975.

Mae Prifysgol Birzeit yn cynnig rhaglenni graddedig ac israddedig mewn technoleg gwybodaeth, peirianneg, gwyddorau, polisi cymdeithasol, y celfyddydau, y gyfraith, nyrsio, fferylliaeth, gwyddorau iechyd, economeg a rheolaeth. Mae gan y brifysgol 9 cyfadran, gan gynnwys cyfadran raddedig. Mae'r rhain yn cynnig 47 rhaglen BA ar gyfer myfyrwyr israddedig a 26 rhaglen MA ar gyfer myfyrwyr graddedig. Yn y flwyddyn academaidd 2018-9 ymlaen roedd tua 14,000 o fyfyrwyr wedi cofrestru yn rhaglenni baglor, meistr a PhD y brifysgol.

Campws Prifysgol Birzeit

Hanes
-----

Sefydlwyd Ysgol Merched Birzeit ym 1924 gan Nabiha Nasir (1891-1951) fel ysgol elfennol i ferched o Bir Zait a'r pentrefi cyfagos. Roedd yn un o ysgolion cynta'r rhanbarth. Ym 1930, ehangodd ei chwmpas i ddod yn ysgol uwchradd gyd-addysgiadol, ac ym 1932, ailenwyd hi'n 'Ysgol Uwch Birzeit'. Yn 1942, newidiwyd yr enw i 'Goleg Birzeit'. Ym 1953, ymgorfforwyd dosbarth addysg uwch '*freshman*', ac yna dosbarth '*sophomore'* ym 1961.

Roedd y flwyddyn 1948 yn drobwynt yn hanes Coleg Birzeit. Erbyn y gwanwyn, roedd y sefyllfa wleidyddol yn edrych yn ansicr, ac roedd gweinyddwyr Birzeit yn poeni y byddai'r flwyddyn ysgol a fyddai fel arfer yn dod i ben ym mis Mehefin yn cael ei thorri gan ddigwyddiadau a oedd yn gysylltiedig â thynnu lluoedd Prydain yn ôl o'r wlad, a diwedd y Mandad Prydeinig a barhaodd ers 1917. Penderfynodd y gweinyddwyr gwblhau cwricwlwm y semester erbyn mis Ebrill, gan amserlennu’r seremoni raddio ar gyfer 30 Ebrill 1948 a’i chynnal o dan adain Abd al-Qadir al-Husayni, prif bennaeth Byddin y Rhyfel Sanctaidd. Fodd bynnag, cafodd ei ladd ar 8 Ebrill ym mrwydr Al-Qastal gan y llu parafilwrol Iddewig Haganah, a oedd yn amddiffyn safleoedd ar y bryn hwnnw ar gyrion Jerwsalem.

Yn 1975, newidiodd Coleg Birzeit ei enw i Brifysgol Birzeit. Yn Ebrill 1976, derbyniwyd Prifysgol Birzeit yn aelod o Gymdeithas Prifysgolion Arabaidd. Cafodd llywydd y Brifysgol, Hanna Nasser, ei alltudio gan Israel ym 1974, ond caniatawyd iddo ddychwelyd ym 1993, gydag arwyddo cytundebau Oslo fel rhan o'r broses heddwch.

Caewyd y brifysgol rhwng 1988 a 1992 gan fyddin Israel gan ddweud "eu bod yn bridfa trais gwrth-Israelaidd". Y brifysgol oedd yr olaf o 6 yn nhiriogaethau dan feddiant Israel i ailagor.

Cyfadrannau
-----------

Awyrlun
Mae'r brifysgol, trwy ei naw cyfadran (Celfyddydau; Gwyddoniaeth; Busnes ac Economeg; Y Gyfraith a Gweinyddiaeth Gyhoeddus; Peirianneg a Thechnoleg; Fferylliaeth, Nyrsio, a Phroffesiynau Iechyd; Addysg; ac Astudiaethau Graddedig, Celf Cerddoriaeth a Dylunio), yn darparu rhaglenni academaidd (76 rhaglenni) sy'n gorffen mewn graddau baglor, fel y rhaglenni mawr / bach.

Mae'r cyfadrannau hyn, yn ogystal â'r gyfadran Astudiaethau Graddedig, yn cynnig 32 o raglenni ôl-raddedig sy'n arwain at raddau meistr. Mae'r brifysgol hefyd yn cynnig un rhaglen Ph.D. yn y gwyddorau cymdeithasol.

Pobl nodedig
------------

Ar hyn o bryd,  mae yna nifer o athrawon sydd hefyd yn cael eu penodi'n weinidogion yn llywodraeth bresennol Palesteina. Roedd tri ar ddeg aelod o dîm negodi Palestina mewn sgyrsiau heddwch a noddir gan yr Unol Daleithiau yn y Dwyrain Canol yn aelodau cyfadran Prifysgol Birzeit. Bu Hanan Ashrawi yn dysgu llenyddiaeth yno.

Gweithiodd y cymdeithasegydd Stanley Cohen, a anwyd yn Ne Affrica, yn Birzeit i gefnogi staff a myfyrwyr Palesteina pan oedd yn Athro mewn Troseddeg yn y Brifysgol Hebraeg rhwng 1980 a 1996.

Gweithiodd Saeed Abu Ali fel athro cyswllt.

Gweler hefyd
------------

* Rhestr o brifysgolion Palestina
* Orielau ac Amgueddfeydd Palestina

Cyfeiriadau
-----------

1. ↑  "External Academic Relations" (PDF). Birzeit University.
2. ↑  J−amiʻat B−ir Zayt (1977). *Development and expansion plan, 1977-1986*. The Office. t. introduction.
3. 1 2  "About : History". Birzeit.edu. Archifwyd o'r gwreiddiol ar 2015-08-20. Cyrchwyd 2015-09-30.
4. ↑  "Undergraduate Studies". Birzeit.edu. Archifwyd o'r gwreiddiol ar 2015-11-03. Cyrchwyd 2015-09-30.
5. ↑  "Birzeit University graduates more than 2300 students during 43rd commencement ceremonies". *WAFA News Agency*. 25 June 2018. Cyrchwyd 23 July 2018.
6. 1 2  Williams, Daniel (1992-04-21). Major Palestinian University to Reopen: Israel: The Birzeit campus on the West Bank will be the last of six closed four years ago to resume operations. LA Times, 21 April 1992. Retrieved from .
7. ↑  Pioneers of Qualitative Research Stan Cohen Archifwyd 2017-06-28 yn y Peiriant Wayback. UK Data Service, funded by the ESRC, Economic and Social Data Service, undated, retrieved 30 September 2015.

Dolenni allanol
---------------

* Safle swyddogol
* Safle swyddogol (in Arabic)
* Cyfeillion Prifysgol Birzeit
* Rhaglen Astudio Dramor Palestina ac Arabeg yn Birzeit

|  |  |
| --- | --- |
| Awdurdod | 
* WorldCat
* VIAF: 158149106169568491207
* LCCN: n80024176
* ISNI: 0000 0004 0575 2412
* GND: 5182318-4
* SUDOC: 134633318

 |